
ROMÂNIA

JUDEŢUL VRANCEA

CONSILIUL LOCAL FOCŞANI
DIRECŢIA DE DEZVOLTARE SERVICII PUBLICE

Telefon  0337/521074 Fax  0237/225618@vodafonefax.ro -  Email:contact@ddspfocsani.ro
Se aprobă, 
CAIET DE SARCINI

«Servicii de pază, intervenție și monitorizare»
Nr.29872/11.08.2026
1. GENERALITĂŢI

          Caietul de Sarcini  defineşte obiectul Contractului/Acordului-cadru: prestarea Serviciilor de pază, intervenție și monitorizare constituie  ansamblul cerinţelor pe baza cărora se elaborează, de către fiecare ofertant,     Propunerea tehnică și Propunerea financiară. Conţine toate cerinţele   solicitate - caracteristici  referitoare la nivelul calitativ și de performanţa, condiții minime în care trebuie să desfășoare activitățile Contractului/Acordului-cadru. 

          Achiziția se va finaliza prin încheierea unui Acord-cadru cu un singur operator și atribuirea a min. 1 contract subsecvent fără reluarea competiției.

          Durată Acord – cadru: 14 luni 

          Frecvența și valoarea contractelor ce urmează să fie atribuite: min.1 contract cu valori estimate egale in functie de alocarile bugetare.

2. OBIECTUL CONTRACTULUI

          Prestarea serviciilor de pază și monitorizare  pentru  asigurarea   integrității bunurilor și valorilor Direcției de Dezvoltare Servicii Publice Focșani, precum și prevenirea producerii unor evenimente deosebite (distrugeri bunuri, altercații  între persoane, incendii,  avarii,  explozii, etc.) la obiectivele Direcției de Dezvoltare Servicii Publice Focșani, respectiv: 
· 1 post supraveghere permanentă - 24 de ore din 24 de ore Cimitir Nordic; 

· 1 post supraveghere permanentă - 24 de ore din 24 de ore Cimitir Sudic; 
· 1 post supraveghere permanentă - 24 de ore din 24 de ore Parcul Schuman; 

· 3 posturi supraveghere permanentă - 24 de ore din 24 de ore Piața Unirii, Grădina Publică, Piațeta Balada și Loc joacă Eroilor;
· 2 posturi supraveghere permanentă - 24 de ore din 24 de ore Parc Bălcescu;

· 1 post supraveghere permanentă - 24 de ore din 24 de ore Sere Mândrești; 

· 1 post supraveghere permanentă - 24 de ore din 24 de ore Padoc Golești;
· 1 post supraveghere 12 ore zilnic – Velo Park cartier Sud;
· Să asigure 1 echipaj de intervenție auto format din doi agenți de securitate ce va trece o dată pe zi prin toate obiectivele. Acesta va interveni și ori de câte ori este solicitat de agentul de securitate din fiecare obiectiv, respectând timpul maxim de intervenție de 5 minute;
· Să asigure disponibilitatea a 2 echipaje de intervenție auto formate fiecare din doi agenți de securitate pe perioada desfășurării evenimentelor    social-culturale ce se desfășoară în Piața Unirii și Grădina Publică (Zilele Municipiului Focșani, Festivalul Bachus, Ziua Europei, 1 Iunie, Revelionul).
          Personalul de securitate  este obligat  să cunoască  și să respecte  îndatoririle ce-i revin, fiind direct răspunzător pentru paza și integritatea obiectivului, bunurilor și valorilor încredințate, prin  respectarea  întocmai  a Planului  de pază întocmit și aprobat de ambele părți și de către Poliția Municipiului Focșani.
3. SPECIFICAŢII TEHNICE

          Ofertantul are obligaţia de a prezenta Propunerea tehnică din         Anexa 2, conform cerinţelor Caietului de Sarcini. 

4. ACTIVITĂȚILE CONTRACTULUI/ACORDULUI-CADRU

          Agenții de securitate vor avea următoarele misiuni principale:

a) să asigure și să verifice buna desfașurare a activității operative a obiectivului;
b) să cunoască locurile și punctele vulnerabile din perimetrul   obiectivului, pentru a preveni producerea oricaror fapte de natură să aduca  prejudicii  obiectivului păzit;
c) să asigurare accesul în obiectiv numai în conformitate cu  reglementările legale și cu dispozitiile interne;
d) să  poarte numai în timpul serviciului uniforma și tehnica din  dotare,   conform legislației în vigoare (echipamentul din dotare corespunzător   postului  de pază,  cât și anotimpului);
e) să oprească și să legitimeze persoanele despre care există date sau  indicii că au savârșit infracțiuni sau alte fapte ilicite în obiectivul   păzit, pe cele care încalcă normele interne stabilite prin Regulamente    proprii, iar în cazul infracțiunilor flagrante, să oprească și să predea  poliției pe făptuitori, bunurile sau valorile care fac obiectul  infracțiunii   sau  a altor  fapte  ilicite, luând măsuri pentru conservarea ori paza  lor, întocmind  totodată  un Proces - verbal  despre luarea acestor măsuri;
f) Să sesizeze organul de poliţie în legătură cu orice faptă de natură să prejudicieze patrimoniul obiectivului și să dea concursul pentru îndeplinirea misiunilor ce-i revin poliţiei pentru prinderea infractorilor;
g) Să păstreze secretul de stat şi de serviciu, dacă prin natura atribuţiilor de serviciu are acces la asemenea date şi informaţii;
h) să prevină fenomenele de panică și să le combată, în funcție de situația în fapt, în eventualitatea unor cazuri fortuite sau de forță  majoră (întreruperea inopinată a curentului electric, iluminatului public, incendiu, inundatie, cutremur, etc), să ia toate măsurile legale,  în funcție de circumstanțele producerii evenimentelor, pentru    eliminarea sau restrângerea consecințelor periculoase; în asemenea situații, inclusiv în caz de avarii produse la instalații,  conducte  de apă,  la rețelele  electrice sau telefonice și în orice alte  împrejurări care sunt  de natură să producă pagube sau panică (gen amenințări teroriste),  atribuțiile principale ale agenților de securitate și protecție vor fi legate  de salvarea vieții, bunurilor și valorilor din patrimoniul beneficiarului, de comunicare, de îndată, celor în drept (persoanelor competente, serviciilor responsabile de interventie);
i) să țină evidența operativă, în registre, a evenimentelor apărute, măsurile luate, precum și orice dispoziții primite.
                    5. OBLIGAȚIILE PRESTATORULUI

1. Să  prezinte Planul de pază  și să obțină toate  aprobarile și avizele   necesare conform legislatiei în vigoare;
2. Să  asigure  personal  de specialitate, agenti  de securitate și protecție,  avizat de organele depolitie (cu atestat), dotat cu mijloace de  apărare și imobilizarea infractorilor, în conformitate cu normele  legale în vigoare, să fie instruit conform legislației în  vigoare (Legea nr. 17/1996 cu modificările și completările ulterioare,  Legea nr. 333/2003 cu modificările și completările ulterioare, Codul Penal) și să poarte uniforma și însemnele distinctive numai în timpul serviciului;
3. Să asigure  pregătirea de specialitate a agenților de așa manieră  încât aceștia să își poată  îndeplini  misiunea;
4. Să depună toate eforturile pentru asigurarea unei ținute morale și a  unui comportarnent civilizat din partea agentilor;
5. Să păstreze strict confidențial orice date și informații referitoare la  activitățile desfășurate de Beneficiar, la care personalul de pază are   acces în virtutea sarcinilor de serviciu, în scopul unei bune  desfășurări a contractului, precum și orice informații la care agenții  săi ar avea  acces în cadrul  îndeplinirii obligatiilor contractuale;  

6. Să asigure instruirea personalului propriu asupra modului de  îndeplinire a atribuțiilor de serviciu și să execute instructajele    privind protecția muncii și prevenirea și stingerea  incendiilor (prestatorul își asumă  responsabilitatea pentru efectuarea   instructajelor specifice de protectia muncii, PSI și pentru    efectuarea examenelor medicale pentru personalul propriu și   răspunde pentru nerespectarea reglementarilor în domeniu);
7. Să înștiințeze Beneficiarul în legătură cu toate incidentele și evenimentele constatate pe durata efectuarii serviciilor de pază,   precum  și măsurile   luate,  Beneficiarul  având  acces la registrele  de pază;
8. Să acorde gratuit consultanță de specialitate, la cererea Beneficiarului - prestatorul va prezenta modul de organizare și asigurare a activitătii de pază și monitorizare a obiectivului și a bunurilor, implementarea de sisteme moderne de supraveghere, control, alarmare;                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                      

9. Să  presteze, în raport cu  specificul obiectivului, bunurilor sau  valorilor păzite, orice alte sarcini care i-au fost fost încredințate   potrivit planului de pază;
10. Să presteze servicii de pază, în  conformitate cu legislația în  vigoare, respectiv Legea nr. 333/2003, H.G. nr. 301/2012, Legea nr. 295/2004 și H.G. nr. 585/2002, urmând a fi completate în condițiile modificării   acestora sau apariției de noi prevederi legale;
11. Să presteze serviciile de pază cu personal de specialitate, avizat de  către organele de Poliție, echipat în uniformă, dotat și instruit  corespunzător;
12. Să aibă sau să înființeze punct de lucru pe raza Municipiului Focșani, în care să funcționeze dispeceratul de monitorizare și intervenție;

13. Să prezinte în copie avizut ROF pentru dispecerat și Anexa 1b (referitor la existența echipajelor de intervenție pe raza Municipiului Focșani) ;
14. Să cunoască sistemul de legătură cu dispeceratul, precum și cu organele abilitate să intervină  în diferite situații;
15. Să asigure 1 echipaj de intervenție auto format din doi agenți de intervenție ce va trece o dată pe zi prin toate obiectivele și ori de câte ori este solicitat de agentul de securitate din fiecare obiectiv;

16. Să asigure disponibilitatea a 2 echipaje de intervenție auto formate fiecare din doi agenți de intervenție pe perioada desfășurării evenimentelor social-culturale ce se desfășoară în Piața Unirii și Grădina Publică (Zilele Municipiului Focșani, Festivalul Bachus, Ziua Europei, 1 Iunie, Revelionul) ;
17. Autoturismele de intervenție să fie inscripționate vizibil cu sigla și denumirea societății de pază;
18. Să cunoască și să folosească, în caz de nevoie, mijloacele PSI, în   zona de responsabilitate;
19. Să aibă agenții de intervenție și patrulare înarmați cu arme neletale, avizați de IPJ Vrancea și să prezinte copie autorizată de folosire arme și muniție în termen de valabilitate, vizată de IPJ Vrancea ;
20. Să presteze serviciile la standardele și performantele prezentate în  Caietul de sarcini;
21. Să mențină prețul serviciilor prezentate în propunerea financiară   pe  toată perioada de derulare a contractului.

6. RASPUNDERE CONTRACTUALĂ

          Pentru executarea necorespunzătoare a sarcinilor de serviciu de către  prestator, care a avut ca urmare producerea unui prejudiciu în patrimoniul     beneficiarului, răspunderea prestatorului va fi angajată în raport de culpa  prestatorului și în acord cu paguba produsă.
          Pentru neexecutarea parțială/totală a unui schimb, tarifele prestatorului    se vor reduce corespunzator cu valoarea contractuala a unui schimb, fără ca prestatorul să fie exonerat de răspunderea pentru prejuduciile cauzate de  neexecutarea serviciului de pază.    

          Pentru executarea necorespunzătoare a obligațiilor contractuale,       contractul poate fi reziliat unilateral, de către beneficiar.

          În cazul unor evenimente nedorite, care produc eventuale pagube din   vina personalului de pază, societatea prestatoare va despăgubi beneficiarul   în condițiile legii, societatea prestatoare având obligația de a prezenta   beneficiarului, până la încheierea contractului, polița de asigurare pentru  despăgubiri.

7. PROPUNERE FINANCIARĂ

          Ofertantul va elabora propunerea financiară astfel încât aceasta să exprime un preţ – lei, exclusiv T.V.A./oră, care va cuprinde suma tuturor cheltuielilor necesare pentru desfaşurarea prestaţiilor menţionate în prezentul  Caietul de Sarcini.
                   Întocmit,

